《奉和李奉常天坛候驾即事》
明代·李时行

紫垣烟柳昼阴阴，花满仙坛春正深。风外时闻琼佩响，云端遥望翠华临。

龙盘瑞气开行殿，莺啭清歌出上林。江海微臣亦何幸，叨陪鸳鹭列朝簪。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。